NaiveNeuron/SloPal huggingface dataset:
Ďurica, Ondrej, poslanec NR SR (2021-05-13):
Ďakujem, pán predseda. Podporujem to, čo povedal môj kolega Suja, pretože treba si skutočne uvedomiť a myslím, že dnes už ani to netreba viackrát skloňovať, bolo to tu povedané. Tí ľudia sú v prvom rade nevinní, a tak sa na nich musí pozerať. Celá táto diskusia alebo celé naše pripomienky nesmerujú k tomu, aby sme sa zastávali zločincov, aby sme jednoducho zľahčovali ich zločiny a nejakým spôsobom to spochybňovali. Pokiaľ ten človek ale nie je právoplatne odsúdený a takýmto spôsobom, ktorým v konečnom dôsledku aj v nedávnej minulosti sa jasne, jasne preukázalo, že ten inštitút nie je nastavený správne, tak je mimoriadne dôležité, aby tu tá diskusia bola, aby sa v pléne Národnej rady urobili kroky, ktoré tento inštitút naozaj dostanú na správnu mieru, aby sa nestávali prípady, ktoré boli na Slovensku medializované, o ktorých Slovensko vie, vedelo, hovorilo, ktoré v podstate aj veľmi rozdelili spoločnosť na Slovensku. Ďakujem.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 142, za 100, proti 21, zdržalo sa 21. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú.
Kadúc, Miroslav, poslanec NR SR (2015-07-03):
Ďakujem veľmi pekne. Pán podpredseda Číž, spýtam sa úplne jednoducho. To, čo povedal pán generálny prokurátor, povedal, kde sú problémy, kde sú problémy v právnej úprave, prijmete alebo neprijmete, nie, budete sa, alebo sa nebudete zaoberať týmito návrhmi na zmenu právneho poriadku? Ak áno, kedy, keď nie, prečo? To sú úplne najzákladnejšie otázky, ktoré vy si musíte zodpovedať, vy máte na vašich pleciach zodpovednosť tejto krajiny a za to, ako to bude vyzerať právny štát ako taký. Ešte jedna poznámka na vysvetlenie. Vy si myslíte, že korupcia klesá, okej, ja si myslím, že, mne sa javí, že až tak neklesá. Zistíme to na základe objektívnych dát a tie objektívne dáta my dneska nemáme k dispozícii. My nevieme absolútne, verejne nie sú žiadne čísla, čo bolo vyšetrené alebo nie, koľko bolo vyšetrené, koľko bolo stíhané, koľko bolo obžalované, koľko bolo odsúdené. Tieto čísla neexistujú. Rozumiete? To je ten zásadný problém. A keď existujú, aby sme mohli byť zodpovední, potrebujeme vedieť vývoj a príčiny toho, prečo sú tie čísla také, aké sú. Lebo to sa hádam zhodneme, naším spoločným úmyslom je, aby korupcia klesala.
Kazda, Radovan, poslanec NR SR (2022-06-23):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony, tlač 966, v druhom čítaní. Národná rada Slovenskej republiky uznesením č. 1397 z 26. apríla 2022 pridelila predmetný návrh zákona na prerokovanie týmto výborom: ústavnoprávnemu, výboru pre hospodárske záležitosti a výboru pre obranu a bezpečnosť. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rady schváliť: ústavnoprávny uznesením č. 529 z 9. júna tohto roku, výbor pre hospodárske záležitosti uznesením č. 316 z 13. júna tohto roku, výbor pre obranu a bezpečnosť uznesením č. 167 taktiež z 13. júna 2022. Z uznesení výborov Národnej rady Slovenskej republiky uvedených pod bodom III tejto správy vyplýva sedem pozmeňujúcich a doplňujúcich návrhov. Gestorský výbor odporúča hlasovať o bodoch 1 až 7 spoločne s odporúčaním, schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 64/2019, tlač 966, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 322 zo 14. júna 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Laurenčík, Milan, podpredseda NR SR (2021-05-03):
Pán poslanec Ján Ferenčák, s faktickou poznámkou nech sa páči.
Grendel, Gábor, poslanec NR SR (2023-02-16):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Pellegrini, Peter, predseda NR SR (2024-02-27):
Pán poslanec Vančo za poslanecký klub PS.
Brisudová, Martina, poslankyňa NR SR (2022-05-04):
...Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určil hlasovaním Výbor Národnej rady pre verejnú správu a regionálny rozvoj s tým, že určené výbory vládny návrh zákona prerokujú ihneď.
Kollár Boris, predseda NR SR (2023-05-25):
Prosím, dajte ešte minútu pánovi poslancovi. Prosím, dajte ešte čas.
Grendel, Gábor, podpredseda NR SR (2020-07-14):
Otváram rozpravu, do ktorej som dostal jednu písomnú prihlášku. Za poslanecký klub strany SMER sa prihlásil pán Ladislav Kamenický. Nech sa páči.
Grendel, Gábor, podpredseda NR SR (2020-04-07):
Pán poslanec Sloboda.
Hlina, Alojz, poslanec NR SR (2013-05-29):
Pán kolega, vy máte inú tlač? Ukážte mi, akú vy máte tlač. Ja mám tlač 465. (Reakcia navrhovateľa.) Ja citujem vaše béčko. Veď to je na internete. Už ani to neplatí, čo je na internete? Čo to je? Béčko hovorí, je národohospodársky významná alebo jej realizáciou, alebo jej uskutočnením sa vytvorí najmenej tristo nových pracovných miest. (Reakcia z pléna.)
Gál, Gábor, minister spravodlivosti SR (2019-10-24):
Určite by som všetkými desiatimi podporil verejné vypočúvanie. Však vo všetkých bodoch, čo naša strana niekedy navrhla, aj pri kandidátoch, však to bol môj návrh, na ústavných sudcov. A každý si to zas chváli. No vy ste to vtedy nechválili, ale kritizovali. (Reakcia z pléna.) Áno. Ale vrátim sa k tomu. Viete, ja som navrhol v septembri pána, za vládu ja zodpovedám, aj vláda má svojich zástupcov. Je tam teraz po novom opäť doktor Ján Havlát. Aj za to som bol skritizovaný, nie vami, ale niektorými inými, proste som myslel, akože nazdávam sa, že bol dobrým kandidátom a bol dobrým predchádzajúcim členom Súdnej rady. Ale to, že niekto niekoho navrhne a vy ho nepoznáte. Však máme tam doktora Mišíka, tiež bol zvolený parlamentom. A robili ste niečo? Nie. My vieme, o koho sa jedná. To, že vy ho nepoznáte osobne, ešte neznamená, že druhí ho nepoznajú. A niektorým ľuďom tu v parlamente, poslancom ani nič nepovie, že keď pôjde na nejaký híring, to je práve zodpovednosť tých poslancov, ktorí odborne sa zaujímajú o túto tému. Určite by bolo lepšie a priechodnejšie a transparentnejšie a potom tá voľba by mohla byť oveľa potom kvalitnejšia, kebyže je híring aj na toto. Prečo nie? Prečo nie? Nech sa ten človek ukáže, vysvetlí napríklad, že prečo asi Mečiar ho navrhol vtedy alebo nenavrhol. Ale hovorím, že doktor Ján Sabol, teraz už je, bohužiaľ, nebohý, tiež bol niekedy navrhnutý Mečiarom na nejaký post, ak si to dobre pamätám. Potom ho navrhlo, potom navrhla SDKÚ do nejakého iného postu. A je to šikovný, bol vynikajúcim právnikom. Toto je môj taký osobný poznatok. Takže minister, keď nemusí, to je iné, keď musí. Akože prečo by som mal byť aktívny v tom, že, že koho vy máte voliť? To je iné, lebo ja zodpovedám za vládu, ja som dal za vládu svojho nominanta teraz v septembri. Ja... (Prerušenie vystúpenia predsedajúcim.)
J. Brocka, poslanec: (2006-10-24):
Aj vy, pán kolega Číž, ste tu na rozdiel od pána Rafaja boli v minulom volebnom období a viete, že tento návrh nevznikol dnes ani včera. Jednoducho dnes je aktuálny. Pán Mečiar sa pýta, aké záväzky chceme spochybňovať. No my nechceme spochybňovať záväzky Slovenskej republiky pri vstupe do Európskej únie. Áno, my sme sa vzdali časti suverenity, ale v nepriamych daniach. Ale ak sleduje situáciu v Európe, v Európskej únii, tak vidí, že pokus o ďalšiu stratu suverenity národných štátov tu je. Zvažujú zavádzať nové dane. Veď o tom sme tento mesiac rokovali v rozpočtovom výbore. Dámy a páni, suverenita má viacero aspektov. Áno, dane sú len jedným z tých aspektov, ale rozhodujúcim. Jednoducho túto kompetenciu sme vstupom do Európskej únie európskym orgánom nedali. Pán Mečiar pochybuje o tom, že oni sa nás boja. No, áno, oni sa nás boja, lebo oni budú bez práce alebo bude u nich vyššia nezamestnanosť a na Slovensku bude viac práce, práve vďaka nášmu daňovému systému. Pán Mečiar, ak nevidíte snahy o umenšovanie a o stratu suverenity národných štátov, tak to jednoducho nechcete vidieť.
Krajcer, Daniel, minister kultúry SR (2010-12-09):
Ďakujem pekne, dámy a páni, naozaj nechcem reagovať na každého predrečníka, ale teraz jednoducho musím. Možno aj ako reakcia na to, čo povedal pán poslanec Zelník, že som sa v minulosti pri svojej práci snažil byť objektívny, tak budem sa snažiť byť aj teraz a budem hovoriť naozaj fakty. Pán poslanec Rafaj, ja samozrejme nespochybňujem, že možno ste mali dobrý úmysel a oceňujem aj to, ako intenzívne ste sa pripravovali na svoje vystúpenie, len problém je ten, že vo väčšine svojho vystúpenia vy ste nekritizovali predloženú novelu, ale vy ste kritizovali váš zákon. Problém je ten, že siahodlho v tých prikázaniach ste spomínali § 5, kde sa upravuje rozhlasové a televízne vysielanie. Pán poslanec, musím vás upozorniť, ani jeden z tých prvých troch odsekov sa v predloženej novele zákona nemení oproti súčasne znejúcemu zákonu. Čiže tá všetka kritika, ktorá zaznievala, tak zaznievala k zákonu, ktorý ste vy minulý rok vo vládnej koalícii schválili, to je prvá vec. Rovnako neplatí to, čo ste hovorili, že sa obmedzuje používanie štátneho jazyka v úradnom styku. Nie je to pravda. Musím vám odcitovať opäť ustanovenie, ktoré je úplne jasné a zrejmé. Štátne orgány, orgány územnej samosprávy, iné orgány verejnej správy, nimi zriadené právnické osoby a právnické osoby zriadené zákonom používajú v úradnom styku štátny jazyk a tak ďalej a tak ďalej. Ja neviem, o čom ste vo svojom vystúpení hovorili. Spomínali ste, že sa upúšťa od používania štátneho jazyka v Hasičskom a záchrannom zbore. Opäť citácia, veď je to úplne jasne tu uvedené, že v Hasičskom a záchrannom zbore jeho príslušníci sú povinní ovládať a v úradnom styku používať štátny jazyk. Neviem, na čo ste reagovali, ale určite to nebol predložený návrh zákona v súčasnosti predložený, takže naozaj som musel z tohto dôvodu vystúpiť. To, čo hovoríte, že sa vypustilo zo zákona ustanovenie § 2 ods. 1, kde sa hovorí o tom, ako sú štátne orgány povinné chrániť štátny jazyk, pán poslanec, veď veľmi dobre viete, že tu išlo len o deklaratórne ustanovenie s absolútne žiadnou vymožiteľnosťou. Ja viem, že vaša strana to predložila ako pozmeňujúci návrh, ktorý predložil pán Maďarič, ale toto ustanovenie jednoducho nijakým spôsobom nezabezpečovalo ochranu štátneho jazyka, išlo o deklaratórnu formuláciu a je predsa zrejmé, že štátny jazyk, ak niečo chráni, tak samotný zákon. Čiže naozaj som potreboval tieto základné fakty uviesť a možno na záver, len tak s úsmevom, avizovali ste, že ešte bude sranda. Ja mám pocit, že sranda už bola. Ďakujem. (Potlesk.)
Paška, Pavol, predseda NR SR (2013-05-23):
Hlasujeme. (Hlasovanie.) 140 prítomných, 51 za, 77 proti, 12 sa zdržalo. Tento návrh sme neschválili.
Žitňanská, Lucia, poslankyňa NR SR (2012-04-04):
Sľubujem. (Potlesk.)
Bugár, Béla, podpredseda NR SR (2017-01-31):
Pán poslanec Poliačik, nech sa páči, môžte reagovať na faktické poznámky.
Laššáková, Jana, podpredsedníčka NR SR (2014-11-10):
Pani poslankyňa Nachtmannová.
Paška, Pavol, predseda NR SR (2012-10-30):
Pán poslanec Škripek.
Pčolinský, Peter, podpredseda NR SR (2022-11-09):
Otváram všeobecnú rozpravu. Do rozpravy som dostal jednu písomnú prihlášku, za klub SaS. Pani poslankyňa Mária Kolíková, nech sa páči, máte slovo.
V. Palko, minister vnútra SR: (2005-06-22):
Predkladaný návrh dohody vytvorí právne predpoklady na vykonanie prác a činností  súvisiacich so zmenou prečíslovania hraničných úsekov a hraničných znakov. Ďalej umožní vykonať nové zameranie štátnej hranice, pripraviť nové hraničné dokumentárne dielo, a tým aj prípravu novej zmluvy o štátnej hranici. Návrh rieši aj vyhotovovanie preukazov na prekračovanie štátnej hranice a ich vydávanie. Predkladaný návrh bude mať dočasnú platnosť do doby nadobudnutia novej zmluvy o štátnej hranici. Realizácia dohody si vyžiada výdavky v rokoch 2005  až  2007 v celkovej výške približne 7 600 000 korún. Návrh zodpovedá záujmom zahraničnej politiky Slovenskej republiky, je  súlade s právnym poriadkom Slovenskej republiky a zásadami medzinárodného práva, ako aj záväzkami Slovenskej republiky. Prosím o vyjadrenie súhlasného stanoviska Národnej rady. Ďakujem.
Blanár, Juraj, podpredseda NR SR (2021-10-05):
Pán poslanec Eduard Kočiš.
Bugár, Béla, podpredseda NR SR (2019-09-18):
Pán poslanec Pšolinský, nech sa páči. (Pozn. red.: správne „Pčolinský“.)
Grendel, Gábor, podpredseda NR SR (2021-11-24):
Pani poslankyňa Laššáková, s reakciou na faktickú poznámku.
Laurenčík, Milan, podpredseda NR SR (2021-02-03):
Za klub strany Sloboda a Solidarita sa do rozpravy písomne prihlásila pani poslankyňa Anna Zemanová, teraz jej odovzdávam slovo, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 137 poslancov, za návrh 136, nehlasoval 1. Ten jeden nám kazí morálku, ale schválili sme navrhované uznesenie. Ďakujem, pán predseda. Teraz prosím spravodajcu pána poslanca Jasovského, aby uvádzal hlasovania k ďalším štyrom návrhom medzinárodných zmlúv. Prosím, pán poslanec, aby ste uviedli odporúčanie gestorského výboru k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Macedónskej republiky  o leteckých  dopravných službách, tlač 76. Nech sa páči.
Šeliga, Juraj, podpredseda NR SR (2021-02-03):
Ďakujem, pani poslankyňa. Ako prvý chce na vás reagovať pán poslanec Pellegrini, nech sa páči.
Danko, Andrej, predseda NR SR (2016-05-19):
Pán poslanec Ľuboš Blaha.
Vorobelová, Slavěna, poslankyňa NR SR (2023-02-03):
Ďakujem veľmi pekne. Strana SaS tu ide hovoriť niečo o zákazoch. Ujasnime si pojmy. Nebavíme sa o zákaze maloobchodného predaja. Bavíme sa o nariadení práce za-mest-nan-co-vi. Čiže maloobchodný predaj môže pokračovať. Strana, ktorá tu bola súčasťou koalície a zlikvidovala Slovensko, pretože nútila ľudí očkovať sa, testovať sa, položili ste vlastne gastro, zlikvidovali ste rodiny, vy tu idete hovoriť niečo o ekonomickej slobode? Sociálna terapia, to bol hádam vtip, že dôchodcovia chcú robiť v nedeľu, lebo si chcú zarobiť. Nie. Dôchodcovia chcú dôchodky, za ktoré budú môcť ísť na výlet, do reštaurácie, do cukrárne. Nepoznám dôchodcu, ktorý si chce zarobiť, a aby pracoval v nedeľu. To neviem, asi žijem v inej krajine. A tá masa ľudí, ktorá sa možno presunie z tých nákupných centier, tak sa presunie možno práve do gastra, možno sa podporí cestovný ruch, pretože boli naučení chodiť do obchodného centra, motať sa po obchodoch, tak teraz pôjdu na výlet. Nevidím v tom nič zlé. Boli tu spomínané čísla, že 3 900 ľudí alebo koľko, že príde o prácu. Ministerstvo financií dalo odhad, je to súčasťou aj návrhu tohto zákona, je tam odhad 1 700 ľudí, ale tí ľudia sa presunú predsa do iného odvetvia, nájdu si prácu v inom odvetví. Čiže pozerajme aj na stránku, čas verejnosti chce, aby obchody boli otvorené, ale časť tých pracujúcich ľudí, kto... (Prerušenie vystúpenia časomerom.)
Pčolinský, Peter, podpredseda NR SR (2022-12-01):
Ďakujem za potlesk. Pán poslanec Galek, jedna faktická poznámka, nech sa páči.
Blanár, Juraj, podpredseda NR SR (2023-05-05):
Pán poslanec, môžem vás teraz prerušiť? A chcem sa vás spýtať, koľko vám ešte ostáva?
Šimečka, Michal, podpredseda NR SR (2024-06-13):
Ďakujem veľmi pekne. Pán poslanec Hlina, nech sa páči.
Slyško, Peter, poslanec NR SR (2024-06-11):
Vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k navrhovanému uvedenému zákonu, tlač 311. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Návrh zákona obsahuje stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré na mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 6. septembra 2024 a v gestorskom výbore do 9. septembra 2024. Pán predseda, pán predsedajúci, otvorte, prosím, rozpravu.
Paška, Pavol, predseda NR SR (2013-03-20):
Ešte, prepáčte, dávam možnosť, samozrejme, dámy a páni, sa prihlásiť do rozpravy ústne. Končím možnosť sa prihlásiť. Nech sa páči, pán poslanec Mičovský.
Mihál, Jozef, poslanec NR SR (2017-04-07):
Kto chcel a pozorne počúval to dlhé, ale faktami nabité vystúpenie pani predkladateľky Natálie Blahovej a kto napríklad chcel a dával pozor pri faktickej poznámke kolegyne Verešovej, tak vie, že diali sa veci a niekto tu kryje veľkú špinu. Tam hore na balkóne sedia zamestnanci Čistého dňa. Ja ešte raz opakujem, že môj kamarát mi hovorí, že sa smejú, komentujú to, čo tu zaznelo, a dávajú za pravdu svojimi reakciami Natálii Blahovej. Všetky tie špinavosti, to šikanovanie napríklad sa tam skrátka stalo. A minister Richter to jednoducho kryje. Vás, pán kolega Kéry, si zrejme váš klub vybral ako človeka, ktorý je férový a ktorý bol ako ligový futbalový rozhodca, tak ako Ľubo Galko už spomínal, rešpektovaný, rešpektovaný a viem, že ste si vždy ctili fair play. Ten šport, ten futbal, ktorí ho robili alebo robia, nás k tomu vedie. Ale dávajte si pozor na to, že dobré meno máte iba jedno. A dávajte si pozor aj na to, a hovorím to ako čistý liberál, že božie mlyny melú pomaly, ale isto.
Blanár, Juraj, podpredseda NR SR (2021-12-07):
Pán poslanec, ja chápem, že tu zazneli rôzne slová, ale nesnažte sa znížiť možno na tú úroveň, ktorá tu bola predtým. Skúsme bez tých osobných útokov.
Fico, Robert, podpredseda NR SR (2011-06-28):
Pán predseda, navrhujem, aby sme ako prvý bod programu vo štvrtok prerokovali návrh uznesenia Národnej rady Slovenskej republiky k posilneniu cenovej stability životne dôležitých tovarov, služieb a energií. Návrh unesenia je v písomnej podobe a bol, myslím, daný k dispozícii každému členovi parlamentu. Pokiaľ ide o krátke odôvodnenie. Vývoj cien, inflácie na Slovensku v poslednom období je veľmi vážny a domnievame sa, že by vláda Slovenskej republiky mala k tejto problematike zaujať postoj, pretože doteraz od vlády sme nepočuli žiadne konkrétne návrhy. Preto prosím dať o tomto hlasovať. Ďakujem.
Laurenčík, Milan, podpredseda NR SR (2021-09-24):
Na faktickú poznámku bude reagovať pani poslankyňa Anna Zemanová.
Bugár, Béla, podpredseda NR SR (2016-09-09):
Vážené panie poslankyne, vážení páni poslanci, otváram štvrtý rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali poslanci Stanislav Drobný, Marian Kotleba, Katarína Macháčková, Jana Nehézová, Adriana Pčolinská, Alan Suchánek a Milan Uhrík. Teraz pristúpime k prerokovaniu o návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov . Návrh, ktorý máte rozdaný ako tlač 237, bol vypracovaný na základe návrhov jednotlivých poslaneckých klubov. Otváram rozpravu k tomuto bodu programu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Konštatujem, že nikto sa nehlási do rozpravy, preto vyhlasujem rozpravu za skončenú a prerušujem rokovanie o tomto bode programu. Teraz budeme pokračovať v prerušenom, v prerušenej rozprave, teda v prvom čítaní o návrhu poslancov Danka, Glváča, Bernaťáka, Gála, Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku. Pán navrhovateľ zaujal svoje miesto, pani spravodajkyňa už tiež ide. Takže teraz idú faktické poznámky na vystúpenie pána poslanca Hegera, 13 faktických poznámok, končím možnosť sa prihlásiť. Takže, pán poslanec Kollár, nech sa páči. (Pokračovanie rokovania o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Kollár, Boris, predseda NR SR (2020-09-16):
Ďakujem. Pán poslanec Viskupič.
Sulík Richard, predseda NR SR (2011-09-13):
Prepáčte, pani poslankyňa. Poprosím pánov poslancov, kedy sa mohli teda aj utíšiť, ale aj usadiť. Ďakujem vám.
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Červeňáková.
Jurinová, Erika, podpredsedníčka NR SR (2013-05-17):
Ďakujem pekne. O slovo požiadal pán navrhovateľ. (Hlas v sále.) Takže končím všeobecnú... Nie, teraz dávam možnosť prihlásiť sa ústne. (Hlas v sále.) Pán poslanec! Ďakujem pekne. Uzatváram možnosť prihlásiť sa do rozpravy. No a vzhľadom k tomu, že sme už po druhej hodine, po obvyklom čase, kedy končíme piatkové rokovanie, tak prerušujem dnešný deň rokovania. Pokračovať budeme teda o 9.00 hod. v utorok ráno, začíname zákonmi pána ministra Boreca, takže potom. Pekný víkend vám prajem. (Prerušenie rokovania o 14.03 hodine.)
Danko, Andrej, predseda NR SR (2019-11-28):
Budeme pokračovať, vážené panie poslankyne a poslanci, v prerušenej rozprave v druhom čítaní o návrhu poslancov Tittela, Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov (tlač 1716). Prosím poslanca Dušana Tittela, aby zaujal miesto určené pre navrhovateľov, a spoločnú spravodajkyňu z výboru pre vzdelanie, mládež, vedu a šport poslankyňu Smolíkovú, aby zaujala miesto určené pre spravodajcov. Pokračujeme, vlastne o slovo požiadal navrhovateľ. V rámci rozpravy to je, áno? Nech sa páči. (Pokračovanie v rokovaní o návrhu poslancov Národnej rady Slovenskej republiky Dušana Tittela a Tibora Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1716.)
Mesterová, Zuzana, poslankyňa NR SR (2024-05-14):
Ďakujem pekne za slovo, pán predsedajúci. Aj tento spôsob vedenia schôdze hovorí o tom, ako si SNS ide ukradnúť to, ako bude vyzerať či už kultúra v parlamente, alebo aj kultúra na Slovensku. A pokiaľ sa vaši koaliční spojenci budú alibisticky tváriť, že túto zodpovednosť si ponesie SNS, no tak ja neviem, či päťpercentná strana môže niesť nejakú politickú zodpovednosť. Myslím si, že ju nesie tá vládna väčšina, ktorá reálne rozhoduje... (Prerušenie vystúpenia predsedajúcim.)
P. Hrušovský, predseda NR SR: (2003-09-24):
Pani poslankyňa Bauer, nech sa páči, uvádzajte ďalšie hlasovania. Pani poslankyňa, prosím, choďte si sadnúť. (Smiech v sále.) Individuálne po skončení rokovania Národnej rady môžete... Nech sa páči, pani poslankyňa Bauer.
Bugár, Béla, podpredseda NR SR (2010-08-06):
Pán poslanec Kubánek, nech a páči, môžete reagovať na faktické.
Jurinová, Erika, podpredsedníčka NR SR (2012-08-01):
Ja nekričím, ja rozprávam do mikrofónu, preto sa vám zdá, že kričím.
Blanár, Juraj, podpredseda NR SR (2023-05-18):
Pani poslankyňa Drábiková môžete reagovať na faktickú poznámku.
Muránsky, Peter, poslanec NR SR (2011-09-14):
...12, 14 až 18 s návrhom gestorského výboru schváliť.
Jurinová, Erika, podpredsedníčka NR SR (2014-03-21):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Kadúc.
Kollár, Boris, poslanec NR SR (2016-09-21):
Ďakujem, ďakujem za slovo. Ja chcem len upozorniť, že tento zákon naozaj môže oslobodiť ľudí, dostať ich von z finančného otroctva, pomôže to rovnako, som presvedčený, aj štátu, lebo tých ľudí dostaneme von z tohto čertového kola a môžu sa potom zamestnať. Teraz, samozrejme, nám bujnie aj nelegálne zamestnanie, preto lebo tí ľudia, im sa neoplatí sa zamestnať. To znamená, že štát na tom neprerobí. Teraz sú to len fiktívne pohľadávky voči ľuďom, ktorí to aj tak neplatia, tú istinu, čiže ten dlžník to, teda ten veriteľ to aj tak nedostane. Takto by veľmi veľké percento ľudí to využilo a vrátilo sa to do, smerom tie prostriedky teda k veriteľom a zároveň by tých ľudí to oddlžilo. Som presvedčený, že aj tá spotreba, na tej spotrebe vôbec by to bolo cítiť, že tí ľudia by začali normálne fungovať, mohli by začať míňať peniaze, lebo by im neostalo len nejakých smiešnych 200 euro. To znamená, že naozaj toto by bol zákon win-win, som o tom presvedčený. Ďakujem.
Pellegrini, Peter, podpredseda NR SR (2020-07-23):
Ďakujem pekne, pán podpredseda, za slovo. Pani ministerka, čakal som teda, ako vystúpite, pretože odvolávame predsedu vlády, zároveň tým odvolávame aj celú vládu vrátane vás ako ministerku, ktorá by prišla o svoje kreslo, keby padol pán premiér Matovič, tak som si myslel, že budete reagovať na to, čo sme aspoň tí, čo sme dostali akú-takú šancu vôbec niečo na úvod povedať, že budete na to reagovať. A ja som sa na vás osobne obrátil s otázkou, čo poviete teraz, a tiež som citoval ten citát, ktorý druhý spomenul pán poslane Erik Tomáš. Nepovedali ste nič. Nepovedali ste vôbec nič, čo si dnes myslíte o falšovaní diplomovej práce, neodpovedali ste mi na žiadnu otázku, aký signál vysiela terajší predseda vlády svojím správaním a priznaniami sa slušným študentom. Nič. To je presne také typické, ja neviem, z ktorej strany ste vy nominantka vo vláde. (Reakcia z pléna.) OĽANO? No, tak to je presne také typické, čo sledujem už od začiatku. Vôbec nie sa snažiť vyvrátiť tvrdenia opozičného poslanca, vôbec nie reagovať na to, čo povie za rečníckym pultom, ale tárať dve na tri úplne len svoju pesničku a ani sa nedotknúť jedným slovom, že toto ste hovorili zle alebo toto naopak. Vy ste sa ani len slovkom nedotkli ničoho, čo dnes zaznelo proti tejto vláde za rečníckym pultom, ale ste si urobili svoje hodnotenie. Viete, my už vo vláde nie sme, ste tam vy, ale ani to, čo ste rozprávali, nepredurčuje vás na to, že ste hviezdna ministerka kultúry a že máte patent na rozum. Takže trošku pokory. A skúste nám odpovedať aspoň v tých dvoch minútach, čo máte k dispozícii, čo si teraz vy myslíte o falšovaní diplomovej práce z rúk vášho pána premiéra Matoviča. To by bolo fér.
P. Gabura, poslanec: (2010-03-10):
Celý problém aj samotných návrhov je, že sú predkladané už v druhom čítaní, že dostávame v podstate počas rokovania pozmeňujúce návrhy na stôl a treba s nimi okamžite pracovať a okamžite na ne reagovať. A verte, zodpovedné rozhodnutie sa veľmi ťažko hľadá. A ešte jedna poznámka. Ja som si dnes ráno prečítal v jednom bulvári, že idem zbytočne do roboty, teda do parlamentu, pretože už je o všetkom rozhodnuté, už sa rožky balia ináč, už na pultoch to vyzerá ináč, už sme prijali ten zákon a už je to vybavené. Môžu sa hanbiť. Tak si myslia novinári, že sú viac ako parlament? Nech sa zobudia. Ďakujem.
Zmajkovičová, Renáta, podpredsedníčka NR SR (2012-06-19):
Teraz dávam slovo spoločnému spravodajcovi z výboru pre hospodárske záležitosti poslancovi Alojzovi Přidalovi, aby informoval Národnú radu o výsledku rokovania výborov a o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
V. Veteška, podpredseda NR SR: (2005-03-15):
J. Cuper, poslanec: Ja sa hlásim, ale však stále mi to nenaskakuje. Ďakujem, pán predsedajúci. Na milionárov explicitné dokazovania nebudem reagovať, lebo tí tu budú mať problém sami. Ale budem reagovať na súdruha Číža a súdruha Čaploviča. Súdruh Číž. Na primitívny populizmus musí nasledovať inteligentná odpoveď. Jednoducho chcel som vám ukázať, na akých hlúpych myšlienkach stojí váš zákon, ktorým chcete získať popularitu v tejto spoločnosti a vraciate sa kdesi do minulosti, nie do budúcnosti. Nie je pravda, že by zákon nebol retroaktívny. Nie je pravda, že by zákon, ako to tvrdí pán či súdruh, neviem, Kaliňák, lebo teraz ste sa už spojili, alebo ste sa vrátili tam, kde ste boli predtým...
Mihál, Jozef, poslanec NR SR (2016-10-14):
Pani kolegyňa Vaľová, pozrite si jeden z úvodných paragrafov tohto návrhu zákona, ktorý rodič môže dať dieťa do zariadenia, a dočítate sa tam to, čo som menoval. (Reakcia z pléna.) Ale my sa bavíme nie o materských školách, pozor, bavíme sa o zákone o sociálnych službách, tak sa pozerajte, prosím vás, do neho. Tam nájdete, že môže to byť rodič, ktorý buď študuje, pripravuje sa na zamestnanie, alebo je dôchodkovo poistený. No tak ako je dôchodkovo poistená ako zamestnankyňa alebo SZČO matka, ktorá povedzme s mladším ročným dieťaťom je doma? No nijako. Čiže takáto matka do tohto zariadenia, do vašej škôlky možno áno, super, ale do takéhoto zariadenia, o ktorých sa bavíme, ho dať nemôže. Je to možno maličkosť, ale poprosím o opravu v tejto veci. Pán primátor, ako cením si, že ako mesto Žiar nad Hronom máte zriadené detské jasle, to nemá veľa obcí a veľa miest, tak ako to máte vy, a v tom je práve ten problém, že je to dnes najmä na súkromných iniciatívach a k tomu som mieril svoj príspevok. Ak som, prosím, použil niekoľkokrát dnes slovo „divočina“, tak som expresívne preháňal a to preto, pretože tie zariadenia, ktoré teda nie sú až taká divočina, pretože ony dnes musia spĺňať množstvo predpisov mimo tých regulácií, ktoré sa zavedú touto novelou, napríklad pokiaľ ide o požiadavky z hľadiska zákona o ochrane verejného zdravia, tak to splniť musia aj teraz, napríklad veľkosť plochy pripadajúcej na jedno dieťa, hygienické zariadenia a tak ďalej, to tam je už teraz. Z hľadiska inšpekcie práce nemôžu tam robiť nejakí ľudia načierno a podobne, daňové povinnosti si, samozrejme, všetko musia plniť. Požiarnici a tak ďalej, stavebný dozor, čiže toto všetko tam je splnené, len tu pribúda nová regulácia a ja sa obávam, že je neprimeraná.
Blcháč, Ján, poslanec NR SR (2023-06-15):
Ďakujem pekne za slovo. Kolegyňa Deniska Saková, presne si vo svojom vystúpení vystihla obavy občanov Slovenskej republiky, ktorí sledujú situáciu zo svojho pohľadu. My snáď do toho vidíme trošku viac a naozaj je dôležitá táto debata. Ja som rád, že začala a že k niečomu snáď aj dospeje. Hovoríme tu o nelegálnej migrácii alebo imigrácii. Nehádžeme všetkých ľudí, ktorí sem prichádzajú, do jedného vreca, ale nemáme nad tým kontrolu podobnú ako napríklad v prípade odídencov z Ukrajiny, kde my ako samosprávy, mestá a obce spolupracujeme úzko so štátnou správou, s okresnými úradmi a je to v zásade plus-mínus v poriadku. Keď sem prišlo niekoľko miliónov odídencov, dneska evidujeme možno takých, čo sa usadili, okolo 120-tisíc. Je to viac-menej v poriadku a vieme ich aj integrovať. Ale chcem na záver povedať, chcem teda poďakovať za tento príspevok, ktorý bol veľmi hodnotný a presný, presne definoval, čo treba aj robiť. A chcem ešte povedať na záver, viete, že nerád by som sa dožil dňa, keď dostanem list z nášho partnerského mesta vo Francúzku taký istý, ako ja som podpisoval minulý týždeň, kde s ľútosťou sme prijali správu, že na detskom ihrisku pravdepodobne takýto migrant pobodal štyri deti, štyri deti, ktoré sú v kritickom stave, a teda tŕpneme s nimi a vyjadrujeme solidaritu. Nerád by som sa dožil, aby aj v Liptovskom Mikuláši alebo v hociktorom meste a obci na Slovensku musel ich partner takýto list zaslať. Ďakujem pekne.
Vetrák, Milan, poslanec NR SR (2023-06-28):
No, vážené kolegyne, kolegovia, my trváme na tom, aby sa postupovalo v súlade s tým, čo odhlasovalo plénum tohto parlamentu, aby sa rokovalo o návrhoch zákonov, ktoré boli postúpené do druhého čítania tak, ako to hovorí aj rokovací poriadok. Ľudí nezaujíma vaša posadnutosť s lehotami, ktoré boli navyše dodržané (ruch v sále), ľudí zaujíma to, či sa tu bude rokovať a hlasovať o zákonoch, ktoré im pomáhajú, a k tým, k takým zákonom patria aj tie zákony, ktoré sme predložili... (Neutíchajúci ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2016-05-20):
Poprosím vás, trochu kľud v sále.
Grendel, Gábor, podpredseda NR SR (2023-03-30):
Do rozpravy sa ešte hlási pán poslanec Milan Vetrák ako navrhovateľ, nech sa páči.
Jurinová, Erika, podpredsedníčka NR SR (2014-09-24):
Pán poslanec Daniš.
Kamenický, Ladislav, poslanec NR SR (2012-10-19):
Ďakujem. To, čo povedal Dano Duchoň, plne súhlasím. Ja by som sa chcel zastaviť pri tej jednoduchosti výberu daní, ktorú spomínal pán poslanec Štefanec, a že zavedenie nových dvoch sadzieb a jednej sadzby u právnických osôb bude veľká komplikácia. My sme videli, kam doviedla tá jednoduchosť vlastne našu finančnú správu, keď sme vlastne ani nevedeli, koľko tento štát bude mať príjmy, nakoľko ste rozložili našu finančnú správu počas vašej vlády. Čo sa týka tej pomoci malým podnikateľom, aké to je jednoduché, tá rovná daň, ako sa ľahko vypočítavá. Môžem vás ubezpečiť, že kto má vyššie príjmy, si určite zaplatí účtovníka a daňového poradcu a tí, čo majú menšie príjmy, tak sami si to daňové priznanie tak či tak nerobia. Robí im to účtovník, ktorý im supluje aj daňového poradcu. A verte mi, že vypočítať jeho daň z jednej sadzby, a pritom pri právnickej osobe bude tak či tak jedna sadzba, není absolútne žiadna väčšia komplikácia. Čo sa týka toho Švédska, ktoré ste spomínali, že klesajú z 26, je to 26,3 na 22 %. Všetky dane sú spojené nádoby a poviem otvorene, keď vo Švédsku klesnú na 22 %, lenže bude stále daň z príjmu fyzických osôb, bude 56,6 % a DPH 25 %. Čiže konsolidácia sa dá robiť rôznym spôsobom a sa pýtam, že čo dopadne na tých ľudí, o ktorých ste tu tak veľmi spomínali, ako chránite ich záujmy, či to zvýšenie tej DPH-čky na tých 25 % alebo či im zdaníte mzdu 56 %. To isté sa týka Talianska, kde korporátna 31 %, daň z fyzických osôb 47,3 %, DPH je 21 %... (Prerušenie vystúpenia časomerom).
Grendel, Gábor, podpredseda NR SR (2022-03-24):
Pán poslanec Eduard Kočiš.
M. Číž, podpredseda NR SR: (2006-09-07):
Dovoľte, vážené kolegyne, kolegovia, aby som vás ešte raz požiadal, aby ste zaujali svoje miesta v rokovacej sále. Budeme pokračovať v rokovaní. Vážené poslankyne, vážení poslanci, pokračujeme teda v rokovaní. Prosím poverených overovateľov, aby nám oznámili výsledky volieb. Najskôr prosím povereného overovateľa, aby oznámil výsledok tajného hlasovania o voľbe riaditeľa Národného bezpečnostného úradu. Smiem sa spýtať, je v sále overovateľ, ktorý nám prednesie výsledky tajného hlasovania o voľbe Národného bezpečnostného úradu? Poprosím ešte o chvíľu strpenia. Vážené kolegyne, kolegovia, poprosím povereného overovateľa, aby nás oboznámil s výsledkom tajného hlasovania o voľbe riaditeľa Národného bezpečnostného úradu.
Kotleba, Marek, poslanec NR SR (2021-02-25):
Pani poslankyňa Halgašová, neviem, pozerali ste sa na nás, keď ste vraveli o tom spochybňovaní očkovania, tak neviem, či ste nás mysleli. Ale viete čo? Napríklad ja som bol očkovaný ako dieťa, ale bol som očkovaný vakcínou, ktorá bola overená možno dvadsať, tridsať rokov a my spochybňujeme vakcináciu tzv. narýchlo vyrobenými a vyvinutými vakcínami, ktoré nemajú zatiaľ dostatočné otestovanie a nemajú ani, nemajú ani nejakú spätnú väzbu o tom, takže tak. Ďakujem.
Kočiš, Eduard, poslanec NR SR (2020-12-09):
Ďakujem za slovo, pán predsedajúci. Rastislav, tvoj príspevok sa týkal najmä všetkých možných aj nemožných obmedzení, ktoré vláda Igora Matoviča nastolila, ktoré vláda Igora Matoviča chce presadiť, ktoré vláda Igora Matoviča chce sústavne, ale sústavne dávať medzi obyvateľstvo Slovenskej republiky ako nevyhnutnú nutnosť. Tieto opatrenia, ktoré veľmi jasným a veľmi nebezpečným spôsobom sú zjavne protiústavné, ale ako sme sa presvedčili dnes a včera, Ústava Slovenskej republiky je pre túto vládnu garnitúru iba naozaj zdrapom papiera, ktorý nemá žiadnu hodnotu a nezdieľajú k nej žiadnu úctu. Lockdown, ktorý sa tuná chystá vláda Igora Matoviča spraviť, je tým posledným klincom do rakvy, ktorú už Matovič pred svoje obydlie dostal. Tá rakva bola symbolom pochovania demokracie a týmto lockdownom dáva iba moc a občiansky odpor ľudí už bude neúnosný. Tak ako to včera počas rozpravy o štátnom rozpočte mojim dvom kolegom povedal pán minister Heger. Neviem, či ho budem citovať úplne presne, ale povedal zhruba nasledujúcu vetu: „Páni, ja sa bojím, že toto už asi nezvládneme.“ Toto povedal minister financií Eduard Heger. Z jeho slov, z jeho vety je jasný strach. Strach, že občiansky odpor obyvateľstva, nech majú akúkoľvek politickú príslušnosť, farbu pleti a vierovyznanie, je už taký silný, že sa to nedá zvládnuť. A myslím si, že to naozaj nezvládne.
Ďuriš Nicholsonová, Lucia, podpredsedníčka NR SR (2017-06-20):
Pán poslanec Kotleba.
Paška, Pavol, predseda NR SR (2013-05-16):
Pán poslanec Hraško.
J. Laššáková, poslankyňa: (2009-04-24):
Ústavnoprávny výbor Národnej rady Slovenskej republiky ako gestorský výbor k uvedenému vládnemu návrhu zákona podáva Národnej rade Slovenskej republiky podľa § 79 ods. 1 zákona o rokovacom poriadku spoločnú správu výborov. Národná rada Slovenskej republiky uznesením zo 4. februára 2009 č. 1236 pridelila vládny návrh zákona ústavnoprávnemu výboru a Výboru Národnej rady Slovenskej republiky pre vzdelanie, mládež, vedu a šport. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona odporúčal Národnej rade Slovenskej republiky schváliť ústavnoprávny výbor svojím uznesením č. 598 z 31. marca tohto roku a Výbor Národnej rady Slovenskej republiky pre vzdelanie, mládež, vedu a šport neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov. Z uznesenia výborov vyplývajú pozmeňujúce návrhy, ktoré sú uvedené v časti IV spoločnej správy. Pán minister sa vyjadril, že so všetkými pozmeňujúcimi návrhmi súhlasí. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov vyjadrených v ich uznesenia uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon o Justičnej akadémii a o zmene a doplnení niektorých zákonov v znení neskorších predpisov schváliť v znení schválených pozmeňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky zo dňa 14. apríla 2009 pod č. 616. Týmto uznesením ma zároveň výbor poveril ako spravodajkyňu predložiť návrhy podľa § 81 ods. 2, 83 ods. 4, 84 ods. 2 a § 86 zákona o rokovacom poriadku. Prosím, pán podpredseda, otvorte rozpravu k predloženému návrhu zákona.
Takáč, Richard, poslanec NR SR (2022-06-14):
Ďakujem veľmi pekne za slovo, pán predseda. V súlade s § 24 ods. 1 rokovacieho poriadku Národnej rady si dovoľujem požiadať o zaradenie nasledovného bodu do programu aktuálnej schôdze Národnej rady, a to návrh riešení vážnych sociálnych dopadov, ktoré sa dotýkajú neustáleho neprimeraného zvyšovania cien potravín, základných potravinových komodít a ich vývoja. Odôvodnenie: Občania Slovenska v obchodoch reálne menej nakupujú, chudoba spôsobená infláciou sa dotýka stále väčšej skupiny ľudí. Poslanci Národnej rady Slovenskej republiky sa musia, neodkladne musia prerokovať a prijať návrhy uznesení k rastu cien potravín. Slovensko už dlhodobo čelí neúmernému zvyšovaniu cien potravín. Ľudia nevládzu bojovať s infláciou sami, potrebujú reálnu pomoc štátu. Aktuálne sa objavujú ďalšie závažné skutočnosti, akým je napríklad pokles nákupu základných potravín v niektorých regiónoch Slovenska. Nestačí, aby minister pôdohospodárstva podpisoval memorandá s obchodnými reťazcami. Je čas, aby štát zasiahol a určil... (Prerušenie vystúpenia časomerom.)
Simon, Zsolt, poslanec NR SR (2015-03-12):
Ďakujem. Vážená pani predsedajúca, vážený pán minister, spravodajkyňa, chcem podporiť to, čo povedal aj kolega Muránsky, snáď s jedným dôvetkom. To bude platiť vtedy, pokiaľ zákon bude schválený tak, ako je v spoločnej správe uvedený bod 8 a 9. To znamená, že čl. II z vládneho návrhu zákona o vodách bude vypustený. Pretože dnes stavebný zákon je prepojený na vodný zákon a nie na tento predložený zákon. A pokiaľ by to prešlo tak, ako je navrhovaný z dielne ministerstva, tak by nastala legislatívna diera práve v tom, že v inundačnom pásme alebo tam, kde je ohrozenie, že môže dôjsť k vydaniu stavebného povolenia bez súhlasu vodohospodárskej správy alebo bez toho, aby sme posudzovali vplyv, či je tam možná povodeň, alebo nie, by každý mohol začať stavať, resp. aj legalizovať niektoré tie stavby, ktoré boli načierno kvázi na takomto území postavené. A preto považujem za potrebné tu pri mojom vystúpení zdôrazniť, že chcem vás požiadať o podporu týchto dvoch bodov spoločnej správy, teda 8 a 9. Jedna sa odmieta zmena. A bod č. 9 spoločnej správy hovorí o tom, že tento článok II sa z vládneho návrhu zákona vypúšťa, a to práve preto, aby zostalo zachované definovanie inundačného pásma vo vzťahu k stavebnému zákonu. A dúfam, že pokiaľ predkladateľ vyrieši problém prepojenia stavebného zákona s týmto zákonom, tak potom môžeme pristúpiť k tomu, že zo zákona vodného vypustíme inundačné pásma a inundačné pásma budú ustanovené týmto zákonom o ochrane proti povodniam. Ďakujem pekne.
Blanár, Juraj, podpredseda NR SR (2021-10-21):
Ďakujem. Otváram všeobecnú rozpravu. Konštatujem, že písomnú prihlášku som neobdržal pred začatím tohto bodu. Dávam možnosť prihlásiť sa ústne. Konštatujem, že nikto. Takže vyhlasujem všeobecnú rozpravu za uzavretú. Predpokladám, že nie je k čomu sa vyjadriť, keďže rozprava nebola. Takže obom, predkladateľke aj pánovi spravodajcovi, ďakujem a prerušujem rokovanie o tomto bode programu. Vážené pani poslankyne, páni poslanci, pristúpime k rokovaniu o bodoch 54 a 55 schváleného programu, ku ktorým bude zlúčená rozprava . Je to prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Mizíka a Magdalény Sulanovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , pod parlamentnou tlačou 710, rozhodnutie o pridelení výborom je pod tlačou 740. A druhým bodom, teda v poradí 55., je prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Mizíka a Magdalény Sulanovej na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , pod parlamentnou tlačou 711 a rozhodnutie o pridelení výborom pod tlačou č 741. Dávam teraz slovo pánovi poslancovi Rastislavovi Schlosárovi, aby obidva návrhy zákonov predniesol v snemovni. Nech sa páči.
Blaha, Ľuboš, podpredseda NR SR (2024-01-12):
Na vaše vystúpenie, pán poslanec, evidujem dve faktické poznámky. Nech sa páči, pán poslanec Ľubomír Galko.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 123 poslancov, proti 5 poslanci, 9 sa zdržali. Konštatujem, že návrh spravodajcu sme schválili. Otváram rozpravu v rámci tretieho čítania a pýtam sa, či chce niekto podať návrhy v zmysle § 85 zákona o rokovacom poriadku. Nie. Vyhlasujem rozpravu za skončenú. Pán spravodajca, máte opäť slovo.
Susko, Boris, poslanec NR SR (2014-10-16):
Ďakujem pekne za slovo. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada Slovenskej republiky uznesením z 11. septembra 2014 pridelila vládny návrh zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1124), na prerokovanie ústavnoprávnemu výboru, výboru pre obranu a bezpečnosť a výboru pre vzdelávanie, vedu, mládež a šport. Určila zároveň ústavnoprávny výbor ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Predmetný vládny návrh zákona všetky uvedené výbory prerokovali a ústavnoprávny výbor a výbor pre obranu a bezpečnosť ho odporúčali schváliť. Výbor pre vzdelávanie, vedu, mládež a šport návrh zákona prerokoval 9. októbra 2014, avšak neprijal uznesenie, keďže návrh uznesenia nezískal súhlas potrebnej väčšiny. Z uznesení uvedených výborov Národnej rady vyplýva 40 pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor o nich odporúča hlasovať nasledovne: spoločne o bodoch 1 až 39 s odporúčaním schváliť a osobitne o bode 40 s odporúčaním neschváliť. Gestorský výbor zároveň odporúča Národnej rade predmetný vládny návrh zákona schváliť aj ako celok, a to v znení pozmeňujúcich a doplňujúcich návrhov, ktoré gestorský výbor odporúčal schváliť. Spoločná správa výborov Národnej rady o prerokovaní vládneho návrhu zákona (tlač 1124a) bola schválená uznesením ústavnoprávneho výboru č. 508 zo 14. októbra 2014. Týmto uznesením ma zároveň výbor ako spoločného spravodajcu poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pani predsedajúca, otvorte, prosím, rozpravu.
Laššáková, Jana, poslankyňa NR SR (2011-06-01):
Teraz prosím, pán predseda, dajte hlasovať o postúpení návrhu zákona do druhého čítania, do tretieho čítania.